cyanic-selkie/wikianc huggingface dataset:
General Motors Motorama
Istorija
Po Antrojo pasaulinio karo, 1949 m. sausio mėn., paroda pirmą kartą buvo surengta Waldorf Astoria viešbutyje, Niujorke. Tuomet ji vadinosi Transportation Unlimited Autorama. Ją aplankė beveik 600 000 žmonių. Buvo pristatyti septyni Cadillac automobiliai, kaip kad Series 61 kupė ir Series 62 sedano modeliai.
1950-ųjų parodos metu buvo pristatytas Cadillac Debutante kobrioletas, nudažytas leopardo odos spalvomis. 1952 m. Cadillac atšventė 50-asias gamybos metines, ta proga buvo pristatytas Cadillac Eldorado kobrioletas.
Apie 1953 m. parodai išplitus po visą šalį, ji tapo žinoma kaip „Motorama“. Viso tais metais parodą aplankė per 1,4 mln. lankytojų, atidarymo dieną Niujorke – apie 45 000. Buvo pristatyti Buick Wildcat, Pontiac La Parisienne, Oldsmobile Starfire, Chevrolet Corvette, Cadillac Orleans ir Le Mans koncepciniai automobiliai. 1954 m. parodą aplankė apie 1,9 mln. lankytojų, buvo pristatyti šie modeliai: Oldsmobile F88 ir Cutlass, Buick Wildcat II, Chevrolet Nomad universalas, General Motors Firebird XP-21 ir Pontiac Bonneville Special, Cadillac El Camino, Cadillac La Espada ir Cadillac Park Avenue. Visi buvo pagaminti iš stiklaplastiko.
1956 m. apsilankė per 2,2 mln. lankytojų, tarp pristatytų automobilių buvo Buick Centurion.
Gaudeamus (radijo stotis)
right|150px|thumb|KTU radijo stoties logotipas
KTU radijas Gaudeamus – nekomercinė Kauno technologijos universiteto (KTU) radijo stotis, transliavusi programą internetu bei 93,6 MHz dažniu Kauno mieste. Radijo studija buvo įsikūrusi Kultūros centre, KTU III rūmuose, adresu Laisvės al. 13, Kaunas.
Istorija
KTU internetinė radijo stotis „Gaudeamus“ įkurta 2005 m. 2008 m. vasario mėnesį Lietuvos Ryšių reguliavimo tarnyba suteikė teisę radijo stočiai transliuoti programą ir FM bangomis 93,6 MHz dažniu Kauno mieste.
KTU radijo stoties „Gaudeamus“ idėjos autorius ir įkūrėjas – Humanitarinių mokslų fakulteto dekanas prof. Giedrius Kuprevičius, pavadinęs stotį „Gaudeamus“ vardu. Jis ilgą laiką atliko radijo programos redaktoriaus pareigas.
Radijo veikla nuo 2015 m. sausio 1 d. nevykdoma. Sprendimas nutraukti veiklą priimtas įvertinus žmogiškuosius ir finansinius išteklius, kanalo vertę KTU tikslams, klausytojų auditoriją bei techninius niuansus (perkėlus anteną). Šis sprendimas buvo suderintas su radijo kilmės vieta (Kauno technologijos universiteto Humanitarinių mokslų fakultetas (SHMMF)).
Misija
„Gaudeamus“ radijo stoties tikslas – transliuoti įvairią, mažiau populiarią muziką, kurios mėgėjų akademinės bendruomenės tarpe yra dauguma, bei būti šios žmonių grupės aktualiu eteriu žinių ir informacijos prasme. Ruošiant atskiras radijo laidas ar specifinius radijo projektus bendradarbiauta su kitais Lietuvos universitetais. Didelis dėmesys skirtas tiesioginėms kultūrinių bei muzikinių renginių transliacijoms, suteikiant galimybę kiekvienam išgirsti kokybišką ir kartais sunkiau atrandamą muziką.
Nuostatai
Pagal Lietuvos radijo ir televizijos komisijos (LRTK) išduotą transliuotojo licenciją radijo stoties charakteristikos buvo tokios:
Pasvalio rajono savivaldybės taryba 1997–2000 m.
Pasvalio rajono savivaldybės taryba – Pasvalio rajono savivaldybės atstovaujamoji institucija, išrinkta 1997 m. kovo 23 d.
Veikla
Rajono meru išrinktas Gintautas Gegužinskas, jo pavaduotoju Jaunutis Ramanauskas. Savivaldybės administratoriumi paskirtas Marijonas Žagunis.
Borisas Godunovas
Borisas Godunovas (1552 m. – 1605 m. balandžio 23 d.) – totorių kilmės bojarinas, Rusijos caras (1598–1605 m.).
Valdymas
Buvo Ivano IV Rūsčiojo patikėtinis; iškilo ištekinęs seserį už jo ligoto sūnaus Fiodoro. Kuomet šis paveldėjo sostą 1584–1598 m. Godunovas tapo faktiniu šalies valdovu. Po Fiodoro I mirties pasibaigus Riurikaičių dinastijai (Borisas Godunovas buvo kaltinamas 1591 m. nužudęs caraitį Dmitrijų) 1598 m. išrinktas caru. Tęsė Ivano IV Rūsčiojo valstybės centralizavimo politiką. Rėmėsi tarnybiniais bajorais. Godunovo pastangomis Maskvos metropolija 1589 m. buvo pertvarkyta į patriarchiją. Skatino Sibiro kolonizaciją, po sėkmingo karo su Švedija 1595 m. atgavo kai kurias per Livonijos karą prarastas žemes. Vykdė Kaukazo, Pavolgio kolonizaciją (įkūrė Samaros, Saratovo miestus-tvirtoves). Plėtė užsienio prekybą, siuntė pavaldinius mokytis į užsienį, leido evangelikams liuteronams steigti bažnyčias. Tačiau šalyje prasidėjo ūkio nuosmukis, 1601–1603 m. kilo badas, dėl griežto valdymo susilaukė stipraus bojarinų pasipriešinimo. Mirė per karą 1605 m. su Dmitrijumi I Apsišaukėliu. Tuomet Rusijoje prasidėjo Didžioji suirutė. Boriso Godunovo sūnus Fiodoras II soste teišsilaikė 7 savaites.
Gineitis
Gineitis − lietuviška vyriškos giminės pavardė.
Šios pavardės moteriškosios giminės formos yra: Gineitienė (ištekėjusi moteris) ir Gineitytė (mergautinė pavardė).
Pavardę turi šie garsesni asmenys:
Vertumnas
thumb|220px|Vertumnas ir Pomona - Jean-Baptiste Lemoyne Jaunesnysis (1704–1778)
Mito apie Vertumną ir Pomoną motyvas naudojamas Pariso Bordonė, Adriano van de Veldės, Fransua Bušė, Francesco de Melzi kūriniuose. Džiuzepė Arčimboldas nutapė Vertumną (veidas sudėtas iš įvairių vaisių ir javų varpų), kuris pasak jo draugo Gregorijaus Komaninio buvo Rudolfo II portretas.
Vertumno skulptūros statomos parkuose, ji yra ir Antakalnio Sapiegų parke.
Kultas ir kilmė
Etruskų Veltumna buvo Volsinijų miesto globėjas, o jo šventykla Fanum Voltumnae buvo šventa etruskų Dvylikos miestų sąjungai. Visgi jis tebuvęs etruskų dievo Tinios aspektu ar epitetu. 264 m. pr. m. e. sugriovus Volsinijus miesto dievas globėjas buvo perkeltas į naują ant Aventino kalvos pastatytą jam skirtą šventyklą.
Romoje kultas paplito apie 500–300 m. pr. m. e., kaip manoma iš etruskų kultūros. Šalia kelio Vicus Tuscus, prie įėjimo į Romos forumą stovėjo bronzinė Vertumno statula. Ją neva nukaldinęs Numos laikų kalvis Mamurio Veturio, vietoje anksčiau čia buvusios medinės statulos. Prie šio kelio buvo įsikūrusi ir sena Volsinijų kolonija. Sekstas Propercijus vienoje iš savo elegijų mini Vicus Tuscus kelyje stovėjusią statulą ir tai, kad ji buvo rengiama pagal metų laikus.
Vertumnas ypač garbintas Italijos kaimo žmonių kaip vaisių globėjas. Dėl to vaizduojamas kaip jaunas ar barzdotas vyras su vainiku, rankose laikantis vaisius arba gausybės ragą su vaisiais ir genėjimo peilį. Vertumnui skirta šventė Vertumnalija buvo švenčiama rugpjūčio 13 d. Ši data sutampa su vaisių sunokimu, Vertumnui aukoti pirmieji derliaus vaisiai, vynuogienojai, kviečių varpos.
Viaredžas
Viaredžas – miestas Italijoje, Toskanos regione, Lukos provincijoje, prie Tirėnų jūros. Kiekvienais metais mieste vyksta Viaredžo karnavalas.
Miškiniai (Šilalė)
Miškiniai – kaimas Šilalės rajono savivaldybėje, 1 km į pietvakarius nuo Upynos. Kaimo pašonėje yra Svystkalnis – regykla.
Gineitytė
Gineitytė – lietuviška moteriškos giminės pavardė (mergautinė pavardė).
Šios pavardės kita moteriškosios giminės forma yra: Gineitienė (ištekėjusi moteris).
Ši pavardė kilusi iš vyriškos giminės pavardės Gineitis.
Pavardę turi šie garsesni asmenys:
Michailas Baryšnikovas
thumb|Michailas Baryšnikovas
Michailas Baryšnikovas (, ; g. 1948 m. sausio 27 d. Rygoje) – tarybinis ir JAV baleto artistas, baletmeisteris.
Vaidino filmuose "Baltosios naktys" (1985), "Apsisprendimo metas", dramos spektaklyje "Metamorfozės" Brodvėjuje (1989), TV seriale "Seksas ir miestas".
Josifas Brodskis paskyrė M. Baryšnikovui keletą eilėraščių.
Rytinis žvilgūnas
Rytinis žvilgūnas (Autographa mandarina) – pelėdgalvių (Noctuidae) šeimos drugys.
16-19 mm, priekiniai sparnai violetiškai tamsiai rudi, su ryškiu piešiniu. Užpakaliniai sparnai pilki. Skraido miškuose, pamiškėse, pievose gegužės – rugsėjo mėnesiais. Dvi generacijos. Vikšrai vystosi žolėje.
Tom Felton
Thomas Andrew Felton (g. 1987 m. rugsėjo 22 d. Kensingtone, Londonas) – britų aktorius.
Holodnica
Holodnica  – kaimas Lenkijos rytuose, Rokitno valsčiuje, Palenkės Bialos apskrityje, Liublino vaivadijoje. Kaimas yra apie 17 km į šiaurės rytus nuo Palenkės Bialos ir apie 112 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Sumanas
Sumanas – dievas romėnų mitologijoje; jo įtakos sfera laikytas nakties dangus. Nakties perkūnijos buvo priskiriamos Sumanui, o dienos – Jupiteriui. Viena vertus, Sumanas buvo laikomas sena sabinų ar etruskų kilmės dievybe, kita vertus, šios dievybės vardas yra lotyniškas, susidaręs asimiliavusis sub-mānus (plg. mane, Matuta), ir reiškia dievą, kurio laikas yra „prieš rytą“.
Tom Felton
Išgarsėjo sukūręs Drako Smirdžiaus vaidmenį Harry Potter romanus ekranizavusiame filme. Feltonas, būdamas aštuonerių metų, filmavosi komerciniams filmams, o rimtesnius vaidmenis pradėjo gauti nuo dešimties metų.
Sumanas
Romoje, greta Circus Maximus, stovėjo Sumano šventykla, dedikuota per Epyro karaliaus Pyro įsiveržimą į Italiją (278 m. pr. m. e.), kuomet terakotinis šios dievybės (ar paties Jupiterio) atvaizdas, buvęs ant Kapitolijaus šventyklos frontono, trenkus žaibui, buvo nusviestas į Tibro upę. Sumano šventykloje kiekvienų metų birželio 20 d. būdavo aukojama atnaša drauge su rato formos pyragaičiais, vadintais summanalia, esą simbolizavusiais griaustinio dievo vežimą. Kaip mini Titas Livijus, 197 m. pr. m. e. žaibas trenkęs ir į pačią Sumano šventyklą.
Kajambė (miestas)
Kajambė  – miestas šiaurės Ekvadore, Pičinčos provincijoje, į šiaurės rytus nuo Kito, Kajambės ugnikalnio papėdėje. Pro miestą eina Panamerikos plentas.
Tom Felton
Karjera
Pirmą kartą Tomas Feltonas pasirodė trokštamoje reklamos kompanijoje, kur nurungė net 400 jaunųjų aktorių. Kitą vaidmenį jis turėjo pristatyti Niujorke, Times Square aikštėje. 1995-aisiais jis įgarsino Džeimsą filme "Daktariūkščiai". Po dvejų metų jis suvaidino savo pirmąją rolę meniniame filme "Skoliniautojai". 1999-aisiais Tomas vaidino liudininką Tomą Inghamą filme "Aiškiaregystės". Tais pačiais metais, kartu su Džudi Foster, jis atliko Luiso Leonovenso vaidmenį filme "Ana ir karalius". Feltonas pasirodė ir antroje filmo "Aiškiaregystės" dalyje: Slėpynės, 2000-aisiais.
Sumanas
Vėliau dievavardį bandyta kildinti iš Summus Manium („didžiausiasis iš manų“), be to, tvirtinta, kad šis dievas tapatintinas su Dis Pater.
Kajambė (miestas)
Verčiamasi žemės ūkiu, pienininkyste, medienos apdirbimu. Kajambė yra svarbiausias gėlininkystės centras šalyje. Į pietus nuo miesto yra pusiaujas – jį žymi paminklas ties ta vieta kur pusiaujas kerta Panamerikos plentą.
Istorija
Kajambė nuo seno buvo gyvenama vietinių indėnų kajambių. Jie ilgai atsilaikė prieš inkus ir buvo užkariauti tik Huajna Kapako, po 20 metų karo.
thumb|left|250px|Pusiaują žymintis paminklas
Fantazija penkioms stichijoms
Fantazija penkioms stichijoms – Anželikos Cholinos šokio teatro spektaklis apie gamtą ir žmogų, užsakytas įmonės Bitė Lietuva. Po premjeros įtrauktas į Anželikos Cholinos šokio teatro repertuarą.
Turinys
Dalyvauja 14 baleto artistų, kurie įkūnija vandens, žemės, oro ir ugnies stichijas. Solistas Andrius Žužžalkinas šiame spektaklyje sukūrė Žmogaus vaidmenį. Jis išbūna scenoje visą laiką ir pasakoja apie žmogaus susidūrimus su gamtos stichijomis, kurios yra jo paties vidaus išraiška. Pirmą kartą A. Cholinos spektaklyje dalyvauja ir cirko artistai.
Auksiškoji puošniaspragė
Auksiškoji puošniaspragė (, sin. Chalcoides aurata) – lapgraužių (Chrysomelidae) šeimos vabalas. Kūnas 2,5 - 3,7 mm blizgantis. Priešnugarėlė auksiška arba žaliai auksiška, kartais vario raudonumo. Antsparniai žydri ar mėlynai žali.
Vabalai ir lervos gyvena ant įvairių gluosnių bei tuopų.
Lietuvoje labai dažna.
Lietuvos žvejys
thumb|1970 m. vasario 6 d. Lietuvos žvejys „Lietuvos žvejys“ – Lietuvos laikraštis, 1954–1970 m. ir 1975–1993 m. ėjęs Klaipėdoje.
Istorija
1954 m. birželio 30 d. Silkių žvejybos valdyba įsteigė dvisavaitinį laikraštį rusų kalba „Рыбак Литвы“. Nuo 1957 m. laikraštis „Lietuvos žvejys“ leistas ir lietuvių kalba. Po Klaipėdos laivyno reorganizavimo jį leido Okeaninės žvejybos laivyno bazės, Žvejybos refrižeratorių laivyno bazės, Jūrų žvejybos laivyno bazės TSKP komitetai ir Lietuvos žuvų pramonės gamybinė valdyba. Bendras tiražas – 8000 egz. laikraštis buvo platinamas laivuose, o nuo 1962 m. ir prenumeruojamas. 1970 m. šio leidinio leidyba nutraukta, o nuo 1975 m. liepos 12 d. lietuvių ir rusų kalbomis Klaipėdoje pradėtas leisti savaitraštis „Lietuvos žvejys“. Šį laikraštį globojo tuometinio Lietuvos žuvies pramonės gamybinio susivienijimo partinis komitetas. Leidinys ėjo iki 1993 m. gruodžio 4 d., kai išgrobstyta ir žlunganti Lietuvos valstybinė žvejybos laivyno įmonė „Jūra“ nustojo jį remti finansiškai. Tiražas 1964 m. – 1600 egz. lietuvių k. ir 4400 egz. rusų k., 1970 m. – 8000 egz., 1981 m. – 6000 egz. 1993 m. – 2200 egz. (1000 egz. lietuvių k. ir 1200 egz. rusų k.)
Didžiagalvė kefalė
Didžiagalvė kefalė, arba kefalė (Mugil cephalus) – kefalinių (Mugilidae) šeimos žuvis. Užauga iki 90 cm ilgio.
Žuvininkystė
Didžiagalvė kefalė yra svarbi pasaulyje maistinė žuvis, ji yra žvejojama ir auginama. 2012 m. buvo sužvejota apie 130 000 tonų kefalių, o užauginta 142 000 tonų.
Posūkis (1997 filmas)
Posūkis  – amerikiečių neo-noir kriminalinė drama, kuri pasirodė 1997 m. Režisierius Oliver Stone. Filmas pastatytas John Ridley knygos „Stray Dogs“ motyvais. Vaidmenis atlieka Sean Penn, Billy Bob Thornton, Jennifer Lopez, Jon Voight, Powers Boothe, Joaquin Phoenix, Claire Danes ir Nick Nolte.
Siužetas
Bobis keliauja per Arizonos dykumas ir staiga iš po mašinos kapoto ima veržtis garai. Nelieka kito varianto, tik pasukti į Superioro miestelį. Čia jis susipažįsta su vietiniais. Aklu indėnu, garažo savininku Darelu, šerifu ir Greise (akt. Jennifer Lopez). Vyrukas jos namuose kabino užuolaidas, jau galvojo apie šį tą daugiau ir staiga į namus grįžo jos vyras. Nekviestas svečias gavo į nosį ir pasišalino. Einantį atgal į miestelį pasivijo Džekas, pavydusis vyras. Pavėžino iki miestelio ir lyg tarp kitko užsiminė, kad galėtų sumokėti už žmonos žūtį, jeigu Bobis jam padėtų. Miestelio parduotuvėje įvyko apiplėšimas ir susišaudymas, o joje buvo ir Bobis. neteko visų pinigų, o 1964 m. gamybos „Mustango“ žarnelės pakeitimą garažo savininkas įvertino 150 dolerių. Bėda, kad per apiplėšimą jis visus pinigus prarado. Tada prisiminė Džeko pasiūlymą ir nuėjo pas jį. Ant skardžio, jis galvoja numesti Greisę į kanjoną, bet širdis neleidžia. Maža to, gražuolė tikina, kad vyras seife laiko daugiau nei 100 tūkst. dolerių grynais. Bobis supranta, kad tai geriau nei 13 tūkst., kuriuos siūlė Džekas.
Ginevičius
Ginevičius − lietuviška vyriškos giminės pavardė.
Šios pavardės moteriškosios giminės formos yra: Ginevičienė (ištekėjusi moteris) ir Ginevičiūtė (mergautinė pavardė).
Pavardę turi šie garsesni asmenys:
Kaukinės liepos
miniatiūra|250px|right|Antroji liepa miniatiūra|250px|right|Pirmoji liepa 2014 m. buvo nudžiūvusi (neišlikusi)
Kaukinės liepos – saugomi botaniniai gamtos paveldo objektai, esantys Kaišiadorių rajono ir Elektrėnų savivaldybės paribyje, Žiežmarių apylinkės seniūnijoje, Kaukinės kaime, apie 4 km į šiaurę nuo Beižionių. Liepos auga prie nedidelio Kaukinės ežero. Jos yra saugomos Kaišiadorių rajono savivaldybės nuo 1993 m.
Išskirtinio amžiaus ir išvaizdos, dvikamienes liepas skyrė apie 100 m ilgio pakrantės ruožas. Pirmoji augo šiauriniame ežerėlio pakraštyje, buvo džiūvanti, 2023 m. duomenimis, nulūžusi ir nupjauta (išlikęs kelmas). Antroji liepa auga kitapus pakrantėje stovinčio parizanų kryžiaus, rytiniame krašte (šioje vietoje įrengtas pakrantės tiltelis), žaliuojanti. Pastatytas informacinis ženklas.
Duomenys
Pirmosios liepos amžius siekė apie 100 metų, aukštis – apie 35 m. Liepa dvikamienė. Pirmojo kamieno apimtis 270 cm, skersmuo 86 cm; antrojo apimtis – 250 cm, skersmuo 80 cm.
Antroji liepa irgi yra apie 100 metų, tačiau 5 m žemesnė už pirmąją. Ji taip pat dvikamienė: pirmojo kamieno apimtis – 275 cm, skersmuo – 88 cm, antrojo apimtis – 240 cm, skersmuo – 76 cm. Bendras jos kamienų skersmuo 164 cm, apimtis siekia 5,15 m
Life Is Strange
Life Is Strange (liet. „Gyvenimas yra keistas“) – 2015 m. epizodinis grafinis nuotykių kompiuterinis žaidimas. Interaktyvi jaunimo drama, paremta pagrindinės veikėjos Maksin Kolfyld sugebėjimais manipuliuoti laiku, tokiu būdu savo veiksmais sukeliant drugelio efektą. Žaidimas išleistas 5 epizodais, po trečiojo epizodo leidėjai paskelbė, kad žaidimą įsigijo daugiau nei 1 mln. žaidėjų.
Leidimai
„Life Is Strange“ išleistas 5 epizodais tik atsisiuntimo internetu pavidalu „PlayStation 3“, „Xbox 360“, „PlayStation 4“, „Xbox One“ ir PC „Windows“ (Steam) platformoms. Žaidimo kūrėjai − Prancūzijos „Dontnod Entertainment“, leidėjai − Japonijos „Square Enix“. Žaidėjai galėjo įsigyti epizodus atskirai arba pirkti viso sezono abonementą. Po 5 epizodo išleidimo žaidimas išleistas rinkinyje „Life Is Strange Complete Season“.
Žaidimo epizodų leidimai:
2016 m. sausį žaidimas išleistas fiziniu pavidalu, standartine ir riboto leidimo (su knygute ir audio CD), versijomis.
Apie žaidimą
thumb|left|250px| Žaidime „Life Is Strange“ iš trečiojo asmens perspektyvos valdoma 18-metė herojė Maks, kuri gali manipuliuoti laiku (grąžinti situaciją į netolimą praeitį). Veiksmas vyksta JAV provincijos miestelyje, kuriame Maks turi išsiaiškinti vietos koledže vykstančią santykių dramą. Žaidime didelę dalį užima Maks pamąstymai ir pokalbiai tarp veikėjų, kurių eigą galima reguliuoti pasirinkimo variantais. „Life Is Strange“ yra vieno žaidėjo žaidžiamas 3D grafikos žaidimas. Veiksmo metu žaidėjas valdo 18 metų heroję Maks Kolfyld (Maxine Caulfield), kuri atvyksta mokytis fotografijos į pramanyto pajūrio Arkadijos Bei (Arcadia Bay) miestelio JAV Oregono valstijoje koledžą po 5 metų pertraukos. Per šią pertrauką jos geriausia vaikystės draugė Chlojė Prais (Chloe Price) buvo įsigijusi kitą artimą draugę Reičel Amber (Rachel Amber), kuri, prieš atvykstant Maks, paslaptingai dingo iš miestelio. Žaidimo pradžioje Maks regi ateities viziją apie uraganą, kuris po keleto dienų sunaikins Arkadiją Bei, ir atranda, kad ji įgavo sugebėjimą manipuliuoti laiku − trumpam jį „atsukti“ atgal, kas jai leidžia pakoreguoti savo veiksmus. Žaidimo istorija sudaryta iš herojės veiksmų pasirinkimo galimybių. Šie pasirinkimai formuoja istorijos vyksmą, kuris atsispindi herojės pildomame dienoraštyje. Žaidime galima rinkti „trofėjus“ − fotografijas, kurias nufotografuoti Maks turi atrasti progas.
Kalu Uche
Kalu Učė (Kalu Uche; g. 1982 m. lapkričio 15 d.) – buvęs Nigerijos futbolininkas. Rungtyniavo puolėjo, atakuojančio saugo pozicijose.
Biala (Supraslio intakas)
Biala  – upė šiaurės rytų Lenkijoje, Palenkės vaivadijoje, Balstogės apskrityje; kairysis Supraslio upės intakas. Upė išteka šalia Kurianų kaimo apylinkių 168 m aukštyje virš jūros lygio. Įteka į Supraslį netoli Fastų 115 m aukštyje virš jūros lygio. Upė priklauso Balstogės miesto vandens nuotekų sistemai. Upė driekiasi nuo miesto pietų į šiaurės rytus. Į upę įteka Dolistuvkos ir Bažantarkos upės.
Kalu Uche
Kalu brolis Ikechukwu Uche taip pat futbolininkas.
Karjera
Karjerą pradėjo Nigerijoje, o vėliau persikėlė į Europą.
2000 m. žaidė Espanyol dublerių komandoje, nepatekęs į pagrindinę komandą išvyko į Lenkiją.
Nuo 2005 m. rungtyniavo UD Almería klube.
Rinktinė
Nigerijos nacionalinėje rinktinėje debiutavo 2003 m. atrankos varžybose prieš Angolą. Tose rungtynėse jis įmušė įvartį.
Þór Akureyri
Akureirio „Þór“ (Thor) – Islandijos futbolo klubas iš Akureirio.
Istorija
1928–1974 m. buvo prisijungęs prie IBA Akureyri klubo.
Tanganika
Tanganika turi dvi reikšmes:
Þór Akureyri
Istorija
Aukštais pasiekimais negali pasigirti. Bene vienintelis kartas, buvo 2011 m., kai žaidė Islandijos futbolo taurės finale. Tačiau jame pralaimėjo ir liko be trofėjaus.
Nuo 2015 m. žaidė antros pakopos pirmenybėse. Šiame lygmenyje buvo tarp geresnių komandų, bet ketvirtųjų ar trečios vietos nepakako, kad iškovotų teisę kilti į elito divizioną.
Spalvinė gama
Raudona ir balta spalvos.
Gintalas
Gintalas − lietuviška vyriškos giminės pavardė.
Šios pavardės moteriškosios giminės formos yra: Gintalienė (ištekėjusi moteris) ir Gintalaitė (mergautinė pavardė).
Pavardę turi šie garsesni asmenys:
Audiosensityvinė epilepsija
Audiosensityvinė epilepsija tai retai pasitaikanti refleksinės epilepsijos rūšis, kurią sukelia garsinis stimulas (muzika arba tam tikri dažniai). Pas skirtingus pacientus yra skirtingas jautrumas muzikai. Vieni pacientai yra jautrūs tam tikram muzikiniam stiliui arba ritmui, tuo tarpu kiti pacientai yra jautrūs garsų spektrui, kaip kad, pavyzdžiui, suvirinimo aparato arba dirbančio variklio skleidžiamiems garsams. Pirmą kartą audiosensityvinę epilepsiją aprašė Dr. Acerkman ir Banks 1884 metais. Audiosensityvinę epilepsiją yra sunku diagnozuoti, kadangi dažniausia trigerinis stimulas yra nežinomas.
Audiosensityvinės epilepsijos viena iš rūšių yra muzikogeninė epilepsija. Muzikogeninę epilepsiją sukelia vien tik bandymas prisiminti tam tikrą garsą arba melodiją. Muzikogeninė epilepsija gali būti didžioji (grand mal) arba sudėtinga parcialinė. Yra duomenų kad muzikogeninė epilepsija gali kilti netgi miego metu sapnuojant mėgstamą muzikinę melodiją.
Simptomai
Epilepsinius traukulius sukelia trigeriniai garsai, kuriuos pacientas ką tik išgirdo, kai kuriais atvejais epilepsiniai traukuliai gali nutikti po ilgesnio laiko besiklausant triukšmo. Paciento reakcija išgirdus trigerinius garsus gali būt vidurių paleidimas, prakaitavimas viso kūno nekontroliuojami spazmai, klausos netekimas, kraujo spaudimo padidėjimas, kvėpavimo ritmo pasikeitimas, beprasmių žodžių kartojimas, staigus akių įbedimas į vieną tašką, tapimas nebejautriu, kovojimas su bet kuo, kas bando padėti, ir sąmonės netekimas.
Gydymas
Gydymas yra dvejopas. Pirmiausia reikia nustatyti garso šaltinius, kurie sukelia epilepsinius traukulius ir eliminuoti šiuos garso šaltinius jei tik įmanoma. Terapija vykdoma pacientui duodant klausytis muziką arba garsus pakankamai dažnai, kad smegenys priprastų. Gydymui naudojami antikonvulsiniai medikamentai, tokie kaip kad carbamazepine ir phenytoin, tačiau nėščios moteris neturėtų vartoti šių vaistų.
Upynos seniūnija
Upynos seniūnija vadinamos dvi seniūnijos Žemaitijoje:
Klonovnica Duža
Klonovnica Duža  – kaimas Lenkijos rytuose, Rokitno valsčiuje, Palenkės Bialos apskrityje, Liublino vaivadijoje. Kaimas yra apie 7 km į šiaurės vakarus nuo Rokitno, apie 14 km į šiaurės rytus nuo Palenkės Bialos ir apie 109 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Gintautas
Gintautas − lietuviška vyriškos giminės pavardė.
Šios pavardės moteriškosios giminės formos yra: Gintautienė (ištekėjusi moteris) ir Gintautaitė (mergautinė pavardė).
Pavardę turi šie garsesni asmenys:
FK Spartakas Vilnius
Vilniaus „Spartakas“ – buvęs Lietuvos futbolo klubas iš Vilniaus.
Istorija
thumb|left|250px|Vilniaus „Spartakas“ [[1958 m. Kretingoje]]
1948–1961 m. Vilniaus „Spartaku“ vadinosi būsimoji „Žalgirio“ meistrų komanda. Tuo pat metu gyvavo ir ne meistrų „Spartako“ komanda, kuri žaidė LTSR varžybose. 1954–1960 m. ji buvo dukterinė „Spartako“ meistrų komanda. 1958 m. ji laimėjo „Tiesos“ taurę ir dalyvavo SSRS klubinių kolektyvų taurės turnyre, kur pasiekė pusfinalį ir nusileido Maskvos „Dinamo“ 19-osios tarybos ekipai.
Miškiniai (Trakai)
Miškiniai – kaimas Trakų rajono savivaldybėje, 6 km į pietus nuo Trakų, Rūdiškių miškų šiaurinėje dalyje. Miškinių geležinkelio stotelė.
Koračo taurė (Serbijos krepšinio taurė)
Koračo taurė – nacionalinė Serbijos (iki 2006 m. Serbijos ir Juodkalnijos) krepšinio taurė, Jugoslavijos krepšinio taurės tęsėja. Radivojaus Koračo vardu taurė pavadinta 2003 metais, kuomet Jugoslavijos Federacinė Respublika pakeitė pavadinimą į Serbija ir Juodkalnija.
1907 m.
1907 m. buvo nekeliamieji metai, prasidedantys antradienį pagal Grigaliaus kalendorių.
Mirtys
Nedatuota
Įvykiai
Nedatuoti
Andoros himnas
El Gran Carlemany (lietuviškai: Karolis Didysis) yra nacionalinis Andoros himnas. Žodžių autorius Enric Marfany Bons, kompozitorius Joan Benlloch i Vivó. Himnas oficialiai pripažintas 1921 metais
Eilės
El gran Carlemany, mon Pare dels àrabs em deslliurà,
I del cel vida em donà de Meritxell, la gran Mare,
Sols resto l'única filla de l'imperi Carlemany.
Creient i lliure onze segles, creient i lliure vull ser.
Siguin els furs mos tutors i mos Prínceps defensors!
I mos Princeps defensors!
Nuorodos
Himno žodžiai ir muzika
Gintautienė
Gintautienė – lietuviška moteriškos giminės pavardė (ištekėjusi moteris).
Šios pavardės kita moteriškosios giminės forma yra: Gintautaitė (mergautinė pavardė).
Ši pavardė kilusi iš vyriškos giminės pavardės Gintautas.
Pavardę turi šie garsesni asmenys:
Sąžininga prekyba
thumb|right|300px|Sertifikuoti [[bolivinė balanda|bolivinių balandų gamintojai, Ekvadoras]] Sąžininga prekyba (, FT; fair – 'sąžiningas', 'teisingas') – visuomeninis judėjimas, prekybos partnerystė, siekiant sąžiningos prekybos, teisingumo tarptautinėje prekyboje, ją grįsti dialogu, skaidrumu ir pagarba, teigiamai veikiant besivystančiose šalyse gyvenančių žmonių ekonominę padėtį, socialinį gyvenimą. Tikslas – kovoti su darbuotojų išnaudojimu, vaikų darbu (kai kuriose valstybėse vaikai dirba nuo 5 metų amžiaus), užtikrinti žmogaus teises (darbo srityje). Sąžiningos prekybos standartus suteikia Tarptautinė sąžiningos prekybos žymėjimo organizacija (Fairtrade Labelling Organizations International, FLO).
1965 m. nevyriausybinė organizacija „Oxfam“ savo parduotuvėse D. Britanijoje pradėjo prekiauti gaminiais iš trečiojo pasaulio šalių (pagal programą „Helping by Selling“). Už prekes „Oxfam“ atsiskaitydavo ne tiekėjams, o tiesiogiai gamintojams. Vėliau atsirado nedidelės parduotuvės „Worldshop“. Jos priklausė pelno nesiekiančioms organizacijoms. Darbuotojai – savanoriai. Pardavinėdavo prekes iš neturtingiausių pasaulio valstybių. Pelnas (arba jo didžioji dalis) atitekdavo gamintojams. „Fair trade“ pradžioje buvo glaudžiai susijęs su šiomis „Worldshop“.
Dėl sąžiningos prekybos 1,5 mln. šeimų gamintojų ir darbuotojų daugiau nei 70 pasaulio šalių gauna naudos.
Sąžininga prekyba Lietuvoje
2008 m. rudenį buvo pristatyta pirmoji informacinė medžiaga lietuvių kalba. Prekės pradėtos žymėti specialiais ženklais. Lietuvoje už produktų su sąžiningos prekybos ženklo naudojimo licenzijas atsakinga Suomijos Sąžiningos prekybos paramos asociacija. 2013 m. pabaigoje Lietuvoje prasidėjo naujas projektas „Sąžininga prekyba: informuotumo didinimas“, kurį inicijavo ir koordinuoja Lietuvos vartotojų institutas. Trijose Baltijos šalyse vienu metu vykstančio projekto tikslas yra didinti visuomenės informuotumą apie Sąžiningos prekybos judėjimą, skatinti į vystymosi problematiką orientuotą švietimą, siekiant sutelkti didesnę paramą veiksmams prieš skurdą besivystančiose šalyse. Įgyvendinant projektą jau sukurta išsami informacinė svetainė ir išleistas „Sąžiningos prekybos vadovas“.
Įgyvendinant projektą numatytos ir kitos veiklos, skirtos įvairioms tikslinėms grupėms (moksleiviams, studentams, jaunimo organizacijų lyderiams, mokytojams, suaugusiems, verslininkams):
Dirvoninis kalviukas
Dirvoninis kalviukas (Anthus campestris) – kielinių (Motacillidae) šeimos nedidelis paukštis, priklausantis kalviukų genčiai.
Paplitimas
Lietuvoje dažniau aptinkamas vakarinėje dalyje, ypač kuršių nerijoje ir pajūryje. Kitur retas.
Lietuvoje kasmet peri 400-600 porų.
Išvaizda
Ilgis apie 16 cm, išskleistais spranais – apie 27 cm. Svoris – apie 23 g.
Elgsena
Deda 4-5 maždaug 21x16 mm dydžio baltus su gelsvu atspalviu taškuotus kiaušinius. Peri 13-14 dienų. Jaunikliai lizde praleidžia apie 14 dienų.
Algirdas Gamziukas
thumb| Algirdas Gamziukas (g. 1958 m. rugpjūčio 18 d. Kaune) – muziejininkas, aviacijos istorikas.
Biografija
1965–1973 m. mokėsi Kauno 2-oje aštuonmetėje mokykloje, 1973–1976 m. Kauno Komjaunimo vidurinėje mokykloje (dabar – Kauno Aušros gimnazija), 1976–1982 m. Kauno politechnikos instituto (dabar – Kauno technologijos universitetas) Radioelektronikos fakultete. Radijo inžinierius.
1991–1999 m. įkūrė ir vadovavo leidyklai „Plieno sparnai“. 1992–1998 m. Lietuvos aviacijos muziejaus metraščio „Plieno sparnai“ redaktorius. 2000–2012 m. Lietuvos kariuomenės Karinių oro pajėgų štabo archyvaras. 2012–2023 m. Kauno apskrities (nuo 2017 m. – Kauno regioninio valstybės) archyvo specialistas.
1986–1992 m. Lietuvos paminklų apsaugos ir kraštotyros draugijos Centro tarybos Technikos paminklų apsaugos mokslinės metodinės tarybos narys, Lietuvos inžinierių sąjungos ir Lietuvos aeroklubo atkūrimo, Lietuvos aviatorių ir Lietuvos muziejininkų sąjungų steigimo iniciatyvinių grupių, Lietuvos kultūros fondo Kauno tarybos, Lietuvos aviatorių, Lietuvos inžinierių, Lietuvos muziejininkų sąjungų tarybų narys. 1988–1989 m. teminių informacijų „Aviamodelizmas“ ir „Lietuvos oreivis“ redkolegijų narys. 1986–1989 m. Lietuvos televizijos viktorinos „10x10“ Kauno komandos narys. Nuo 1994 m. Lietuvos atsargos karininkų sąjungos narys.
Tenenių seniūnija
Tenenių seniūnija – administracinis-teritorinis vienetas Šilalės rajono savivaldybės pietvakariuose.
Algirdas Gamziukas
Biografija
Skaitė pranešimus tarptautinėse technikos istorikų (1988 m., Nižnij Tagilas, Rusija), mokslų istorikų (1991 m., Vilnius) bei aviacijos specialistų (1997 m. ir 1998 m., Vilnius) konferencijose. 1985–1996 m. organizavo konferencijas muziejininkystės ir technikos istorijos klausimais Kauno valstybiniame istorijos ir Lietuvos aviacijos muziejuose, ruošė spaudai jų pranešimų tezių rinkinius. 1985–2005 m. Kauno valstybiniame istorijos ir Lietuvos aviacijos muziejuose bei Karinių oro pajėgų štabe įrengė aštuonias stacionarias parodas.
Stalo vynas
Stalo vynas – žemiausia vyno klasifikacijos kategorija. Europos Sąjungos šalyse stalo vynu vadinamas vynas, kuriam nesuteikta jokia apeliacija ar kokia kita platesnė regioninė nuoroda. JAV teisės aktai stalo vynu vadina bet kokį nespirituotą ir neputojantį vynuogių vyną.
Algirdas Gamziukas
Kūryba
Paruošė spaudai Simo Stanaičio (1992 m.), Leonardo Pesecko (1992 m.), Jono Pyragiaus (1993 m.), Jono Mikėno (1994 m.), Mato Krygerio (1994 m.), Vytauto Dovydaičio (1994 m.), Stasio Baipšio (1995 m.) atsiminimų knygas. Lietuvos ir užsienio spaudoje paskelbė virš šimto straipsnių. Bendradarbiavo Visuotinėje lietuvių enciklopedijoje, enciklopedijoje „Lietuva“, „Kupiškėnų enciklopedijoje“. Sudarė Lietuvos kariuomenės Karinių oro pajėgų kalendorius 2006 m. (pirmasis Lietuvoje aviacijos istorijai skirtas kalendorius), 2007 m., 2009 m., 2010 m., 2011 m., 2012 m.
Tenenių seniūnija
Istorija
Seniūnija įkurta 1995 m.
Algirdas Gamziukas
Kūryba
Konsultavo aviacijos istorijai skirtus TV filmus kūrusius režisierius Valdą Babaliauską, Vidmantą Puplauskį, Gražiną Sviderskytę, Bronių Talačką, Henriką Vaitiekūną. Recenzavo Nijolės Dariūtės-Maštarienės, Gintauto Deksnio, Vytauto Dovydaičio, Alvydo Kazakevičiaus, Remigijaus Naužemio, Gyčio Ramoškos, Vytauto Striužo, Gražinos Sviderskytės, Jono Vaičenonio knygas.
FK Lokomotyvas Kaunas
Kauno „Lokomotyvas“ – buvęs Lietuvos futbolo klubas iš Kauno.
Algirdas Gamziukas
Apdovanojimai
1996 m. už nuopelnus Lietuvos aviacijai apdovanotas Dariaus ir Girėno medaliu, 2003 m. Lietuvos kariuomenės Karinių oro pajėgų atminimo medaliu ir S. Dariaus ir S. Girėno skrydžio per Atlantą 70-mečio atminimo medaliu, 2009 m. Kauno miesto savivaldos 600 m. jubiliejaus pasidabruotu atminimo medaliu, 2010 m. Lietuvos aviacijos muziejaus Antano Gustaičio medaliu.
Tenenių seniūnija
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Stalo vynas
Atskirose šalyse tokie vynai turi savo pavadinimus: Prancūzijoje Vin de table, Ispanijoje Vino de mesa, Portugalijoje Vinho de mesa, Italijoje Vino da tavola, Graikijoje Epitrapezios oinos, Vokietijoje Deutscher Tafelwein). Mišinys iš skirtingose Europos Sąjungos šalyse pagamintų stalo vynų gali būti vadinamas Europos stalo vynu.
Siekiant apsaugoti vartotojus nuo suklaidinimo, stalo vyno etiketėse draudžiama žymėti gamybos vietą, kurią būtų galima palaikyti geografine nuoroda ar apeliacija. Pvz., Prancūzijoje stalo vyno pagaminimo vietovę galima įvardinti pašto indeksu. Taip pat draudžiama nurodyti pagaminimo metus, bet leidžiama nurodyti "partijos numerį', kuriame gali aiškiai matytis metai.
Stalo vynai paprastai gaminami derlingiausiuose vynuogynuose. Gaminamas pramoniniais metodais.
Dažnai tai būna labai pigus, paprastai vartojamas kaip gaivusis gėrimas pietų metu, kokteiliams gaminti, arba kulinarijoje.
Esama ir aukštos kokybės stalo vynų. Aukštos kokybės ir nepigus vynas gali būti klasifikuotas kaip stalo vynas tuomet, jei jis gaminamas naudojant netradicines (valstybinio reguliuotojo neleistas) vynuogių veisles, netradicinius vyndarystės būdus, ar kitaip neatitinka valstybės nustatyto reglamentavimo.
Gedžiūnų pilkapynas
Gedžiūnų pilkapynas – pilkapynas Ignalinos rajono savivaldybės teritorijoje, 1 km į pietus nuo Gedžiūnėlių, į rytus nuo Gedžiūnų kaimo (Kazitiškio seniūnija) ir 0,1 km į pietvakarius nuo Dysnos dešiniojo kranto, miško pakraštyje, abipus kelio Pašilė-Gedžiūnėliai-Navikai, 0,8 km pietryčius nuo Gedžiūnėlių pilkapyno. Kultūros vertybės kodas A1433.
Klementinas
300px|miniatiūra|dešinėje|Klementinai Klementinas – mandarininio ir apelsininio citrinmedžių hibrido (Citrus ×clementina) vaisius. Šie vaisiai 1902 m. buvo pavadinti klementinais, pagal jų kūrėjo Clément Rodier vardą. Manoma, kad šie vaisiai atsirado Alžyre.
Gedžiūnų pilkapynas
Tyrimai
Išliko 11 pilkapių, dalis apardyti. Sampilai nuo 7-12 iki 16–22 m skersmens, 0,6-1,2 m aukščio. Sampilų pagrindus juosia grioviai. Manoma, pilkapynas XX a. pirmoji pusėje buvęs ir kaimo laukuose. Čia buvę pilkapiai suardyti ariant, iškasinėti lobių ieškotojų. Rasta žirgų kaulų, ietigalių, kirvių (radinių neišliko). Pilkapių forma ir sampilai būdingi VIII a. – XII a. 1985 žvalgomuosius tyrimus atliko Mokslinės metodinės kultūros paminklų apsaugos tarybos archeologai.
2 km į vakarus yra Kazlupiškės piliakalnis.
Klementinas
Klementinų žievė yra sodriai oranžinė, paviršius glotnus ir blizgus. Klementinų vidus pasidalina į 7-14 segmentų. Klementinų žievė lengvai lupasi kaip ir mandarinų. Jie beveik niekada neturi sėklų, kai būna užauginti komerciškai (be apdulkinimo). Klementinai kartais vadinami 'marokiniais klementinais'.
The Book of Souls
Albumas susilaukė tiek kritikų, tiek klausytojų pripažinimo. „The Book of Souls“ tapo perkamiausiu albumu daugiau nei 40 šalių, įskaitant ir Jungtinę Karalystę, tapdamas penktuoju „Iron Maiden“ albumu, pasiekusiu šią viršūnę.
Klementinas
Šie vaisiai yra sultingi ir saldūs, turi mažiau citrinos rūgšties negu apelsinai. Jų eterinius aliejus (kaip ir kitų citrinvaisių eterinius aliejus) daugiausia sudaro limonenas, mircenas, linalolis, α-pinenas ir kt. junginiai.
Manoma, kad klementinų citrinmedžiai atsirado per atsitiktinį susikryžminimą, o pirmas vaisius savo našlaičių prieglaudos sode Misserghin mieste (Alžyras) aptiko Clément Rodier, pagal kurio pavardę vaisiai ir buvo vėliau pavadinti. Yra duomenų, kad Kinijoje šie vaisiai atsirado gerokai anksčiau. Pvz., rašoma, kad klementinai yra beveik identiški Kantono mandarinams, kurie plačiai auginami Kinijos Guangsi ir Guangdongo provincijose.
Klementinus dažnai sunku atskirti nuo mandarinų atmainų. Jų nereikėtų painioti su likeriniais mandarinais ir kitais populiariais citrinvaisiais.
Klementinus auginančios šalys yra Alžyras, Tunisas, Ispanija, Portugalija, Marokas, Graikija, Italija, Izraelis, Libanas, Iranas ir Turkija, vaisiai iš šių šalių jau ne vieną dešimtmetį pardavinėjami Europos rinkose. Klementinų rinka JAV susiformavo po to, kai atšiauri 1997 m. žiema Floridoje nuniokojo apelsininių citrinmedžių plantacijas. Pakilo apelsinų kainos ir krito pasiūla.
Klementinus JAV paprastai pardavinėja tinkliniuose maišuose, kurie įpakuojami mažose medinėse dėžėse ar kartondėžėse. Daug klementinų parduodama nuo lapkričio vidurio iki sausio, todėl juos neretai vadina 'Kalėdų apelsinais'.
Klementinai yra besėkliai, tačiau šią savybę praranda, jeigu kryžmiškai apdulkinami kitų rūšių citrinmedžių žiedadulkėmis. Dėl tokio apdulkinimo 2006 m. klementinus auginusi Kalifornijos kompanija „Paramount Citrus“ grasino teismu vietiniams bitininkams, kad šie savo bites laikytų kuo toliau nuo jų plantacijų.
Bahardeno urvas
Bahardeno urvas  – karstinis urvas Turkmėnistane, Kopetdago kalnų šiaurinėje papėdėje, 19 km į pietryčius nuo Baharli (buv. Bahardeno) miestelio. Urvas yra 55 gylyje, jo ilgis 250 m, plotis iki 50 m, aukštis iki 26 m. Yra dvi grotos iš kurių apatinėje telkšo Kou Atos požeminis ežeras (plotas 3000 m², ilgis 75 m, plotis 23 m, gylis iki 14 m), kurio vanduo yra apie 37 °С ir lengvai mineralizuotas (yra sieros vandenilio, stroncio, silicio rūgšties). Pats urvas sudarytas iš klinties, turi 5 išėjimus.
Bahardeno urvas yra turistinis objektas, įrengtas apšvietimas, lankytojai maudosi Kou Atos ežere.
Naomi Watts
Naomė Vots (, g. 1968 m. rugsėjo 28 d. Kentas, Anglija) – Didžiosios Britanijos aktorė ir filmų prodiuserė, 2 kartus nominuota Oskarui už vaidmenis juostose „21 gramas“ (2003 m.) ir „Pragaras rojuje“ (2012 m.).
Šeima
left |thumb|180px Naomė gimė Šoreheme, Kente, velsietės Myfanwy Edwards ir anglo Peterio Wattso, grupės „Pink Floyd“ garso inžinieriaus šeimoje. Šeima, kurioje dar augo vyresnysis brolis Benas, iširo kai Naomei buvo 4. Vaikai liko su motina ir dažnai keitė gyvenamąją vietą, tuo tarpu tėvas, 1974 m. palikęs „Pink Floyd“, po 2 metų mirė nuo heroino perdozavimo.
Po šio įvykio jie persikėlė į šiaurinę Velso dalį ir apsistojo pas motinos tėvus. Čia jie pragyveno 3 metus ir Naomė lankė pradinę mokyklą, kurioje buvo mokoma velsiečių kalba, kol motina nusprendė persikelti į Londoną. 1978 m. ši vėl ištekėjo (vėliau irgi išsiskyrė), o vaikai ėmė mokytis Thomaso Millso vardo mokykloje Sufolke. Čia Naomė pirmą kartą išreiškė norą tapti aktore.
1978 m. motina su dviem vaikais ir patėviu persikėlė į Sidnėjų Australijoje, iš kur buvo kilusi jos močiutė. Čia motina įsidarbino televizijoje, kur tapo stiliste, kostiumų dizainere ir daug prisidėjo prie televizijos reklamų bei muilo operos „Return to Eden“ kūrimo. Motinos paskatinta, Naomė ėmė lankyti vaidybos pamokas, kur susipažino su kita būsima aktore Nikole Kidman, vėliau tapusia jos geriausia drauge, bei nusifilmavo keliose televizijos reklamose.
Karjera
Naomė mokėsi Morsmano ir Šiaurės Sidnėjaus mergaičių mokyklose, tačiau neišlaikė egzaminų. Įsidarbinusi saldumynų parduotuvėje Sidnėjuje, 18-metė Naomė nusprendė tapti modeliu. Agentūra, su kuria ji pasirašė sutartį, išsiuntė dirbti į Japoniją, tačiau ir ši veikla jai nesisekė. Grįžusi į Sidnėjų, Naomė dirbo reklamos srityje, taip pat žurnale „Follow Me“ mados redaktoriaus padėjėja. Atsitiktinis kvietimas dalyvauti dramos kursuose paskatino ją mesti darbą ir pamėginti siekti aktorės karjeros.
Pirmasis jos vaidmuo buvo juostoje „For Love Alone“ 1986 m., o prie filmo kostiumų kūrimo prisidėjo ir jos motina. Vėliau Naomė gavo vaidmenis keliose reklamose ir pasirodė keliose serialo „Hey Dad…!“ serijose.
1989 m. filmo „Dead Calm“ premjeroje Nikolė Kidman supažindino Naomę su režisieriumi Johnu Duiganu. Šis pasiūlė šiai vaidmenį juostoje „Flirting“, kurioje taip pat vaidino Kidman bei Thandie Newton. Filmas buvo sėkmingas ir pateko tarp 10 geriausių 1991 m. Australijos juostų. Tais pačiais metais Naomė gavo vaidmenis serialuose „Brides of Christ“, „Home and Away“, tačiau atsisakė filmuotis draminiame seriale „A Country Practice“ „nenorėdama įstrigti muilo operose dvejiems ar trejiems metams“, nors vėliau šio sprendimo gailėjosi.
Po metų Naomė nuvyko į Los Andželą, kur susipažino su jau populiarėjančios Holivude Kidman agentais. Susižavėjusi galimybėmis, ji netruko persikelti į JAV. 1993 m. gavusi nedidelį vaidmenį filme „Matinee“, Naomė kurį laiką vis grįždavo į Australiją, kur filmavosi tokiose juostose kaip „Wide Sargasso Sea“, „The Custodian“ bei „Gross Misconduct“, kuriame pirmą kartą atliko pagrindinį vaidmenį.
Po 2 metų pertraukos, per kurią Naomė susilaukė 2 vaikų, 2009 m. ji grįžo vaidmeniu politiniame trileryje „The International“ kartu su Clive Owen bei Sundance kino festivalyje rodyta juosta „Mother and Child“, kuri sulaukė teigiamų kritikų įvertinimų. 2010 m. Kanų kino festivalį atidarė režisieriaus Vudžio Aleno komedija „You Will Meet a Tall Dark Stranger“, kuriame kartu su ja vaidino Antonio Banderas, Freida Pinto ir Anthony Hopkins, o filmas „Fair Game“ buvo trečiasis, kuriame ji filmavosi kartu su aktoriumi Šonu Penu.
2011 m. Naomė kartu su Danieliu Kreigu bei Reičel Vais vaidino trileryje „Dream House“, o su Leonardo DiCaprio – Klinto Istvudo režisuotame filme „Dž. Edgaras“. 2012 m. pasirodžiusi drama „Lo Impossible“ apie 2004 m. Indijos vandenyno pakrantes nusiaubusį cunamį, paremta tikra moters Maria Belon ir jos šeimos istorija, pelnė jai antrą Oskaro nominaciją. right |thumb|200px|Su Liev Schreiber
Asmeninis gyvenimas
Naomė nebuvo ištekėjusi. Karjeros pradžioje ji palaikė artimus ryšius su režisieriumi Stephenu Hopkinsu, vėliau – su aktoriumi Heathu Ledgeriu.
2005 m. ji susipažino su aktoriumi Lievu Schreiberiu. 2007 m. jiedu susilaukė pirmo sūnaus Alexandre „Sasha“ Pete, o 2008 m. – Samuelio „Sam“ Pete. 2016 m., po 11 kartu praleistų metų, Naomė ir Lievas išsiskyrė.
Po vaidmens filme „The Painted Veil“ 2006 m. aktorė susidomėjo budizmu ir tapo vegetare.
Gražiausių moterų rinkimai
right |thumb|200px|2012 m.
Ginzburgas
Ginzburgas − lietuviška vyriškos giminės pavardė.
Šios pavardės moteriškosios giminės formos yra: Ginzburgienė (ištekėjusi moteris) ir Ginzburgaitė (mergautinė pavardė).
Pavardę turi šie garsesni asmenys:
Margasis akiuotis
Margasis akiuotis (Mesosa myops) – ūsuočių (Cerambycidae) šeimos vabalas.
Išvaizda
Kūnas trumpas, platus, 8-16 mm ilgio, kresnas, apaugęs trumpais storais plaukeliais. Galvoje, tarp antenų yra gili vagutė. Antenų pirmasis narelis juodas, kiti rudi, nuo trečiojo narelio iki pusė apaugę smulkiais šviesiais plaukeliais. Priešnugarėlė su 4 juodomis dėmėmis, geltonai apvedžiotomis iš šonų. Antsparniai su daugybe juodų ir geltonų dėmių.
Biologija
Lervos vystosi 2 metus, šiltesniuose regionuose gali išsivystyti ir per vienerius metus. Pradžioje gyvena žievėje, vėliau po žieve. Vystosi tiek stovinčiuose, tiek gulinčiuose džiūstančiuose ąžuolo, guobos, gluosnio, tuopos, uosio, alksnio, kriaušės ar kt. lapuočių medžių stuobriuose.
Paplitimas
Nuo Rytų Europos, per Aziją iki Korėjos ir Japonijos.
Lietuvoje, kaip ir visoje Europoje, retas.
Apsauga
Įrašytas į ES Buveinių Direktyvos II-ą priedą.
Pavadinimas
2018 m. sudarytame ūsuočių lietuviškame vardyne gentis Mesosa pavadinta „Akiuočiai“, o Mesosa myops – „margasis akiuotis“.
2006 m. išleistoje knygoje „Europos Sąjungos Buveinių direktyvos saugomos rūšys. Vadovas“ Mesosa myops lietuviškai įvardijamas kaip margasis dėminukas, o visa Mesosa gentis – dėminukai.
Kai kuriuose šaltiniuose šis vabalas dar vadinamas rytiniu ūsuočiu. Taip pat Lietuvoje rytiniu ūsuočiu vadinama ir kita ūsuočių rūšis – iš Kinijos kilusi Anoplophora glabripennis (Motschulsky, 1853). Pastarajai rūšiai netaikomos jokios apsaugos priemonės, priešingai, taikomas karantinas, kadangi Europoje ši rūšis yra invazinė.
Pomona
thumb|Nicolas Fouché, Pomona Pomona – vaismedžių deivė romėnų mitologijoje. Vertumno žmona, kuri atstūmė Silvaną ir Piką. Vertumnas pergudravo Pomoną užsimaskavęs sene. Ši istorija papasakota romėnų poeto Ovidijaus „Metamorfozėse“. Vyriausias žynys – flamen Pomonalis. Vaizduota kaip graži mergelė, jos užantyje – vaisiai, o rankoje – genėjimo peilis.
Dievavardis Pōmōna yra lot. pōmus ('vaismedis, vaisius') vedinys.
Pomona dažniausiai siejama su pertekliumi. XIX a. nemažai pastatų buvo dekoruota jos statulomis, kur ji vaizduojama laikanti lėkštę su vaisiais ar kornukopiją.
thumb|400px|center|Pomona (kairėje) ir [[Diana Gotamo viešbučio dekoracijos Niujorke]]
Pretendentas
Pretendentas – asmuo, paprastai karališkosios šeimos narys, kuris pareiškia savo teisę į tam tikros teritorijos (valstybės ar istorinės žemės, su kuria siejamas tam tikras titulas) valdovo (karaliaus, kunigaikščio ir kt.) titulą ar postą.
Pretendentu taip pat yra vadinamas save išsikėlęs ir save betituluojantis asmuo. Dažnai šie asmenys save tapatina su mirusiais atitinkamą titulą turėjusiais asmenimis arba nurodo save esančiais jų įpėdiniais. Jie paprastai vadinami apsišaukėliais. Pvz., popiežiaus atveju tokie apsišaukėliai yra antipopiežiai.
Pretendentai į karaliaus titulą, kurį tuo metu turi (turėjo) kitas žmogus, neretai vadinami antikaraliais.
Nibiru
miniatiūra|256x256px|Planeta Nibiru. Nibiru – hipotetinė planeta, minima prieštaringo rašytojo Zecharia Sitchin, rašančio apie nežemiškų būtybių įsikišimą į žmogaus kilmę ir kultūrinį vystymąsi, veikaluose. Jokie astronomų turimi duomenys nepagrindžia tokios planetos egzistavimo teorijos.
Idėjos
Pagal Zecharia Sitchin šumerų kosmologijos interpretaciją, egzistuoja dar neatrasta planeta, skriejanti ilga, elipsine orbita, pasiekianti Saulės sistemos vidinę dalį kas 3600 metų. Ši planeta vadinama Nibiru, kuri babiloniečių kosmologijoje siejama su dievu Marduku. Pats žodis kilęs iš akadų kalbos, o jo reikšmė nežinoma, todėl Nibiru planeta kartais laikoma pačiu Marduku.
Pagal Sitchin teoriją, kadaise Nibiru susidūrė su kita hipotetine planeta Tiamat (pagal babiloniečių mitologiją Tiamat yra deivė), esą buvusią tarp Marso ir Jupiterio. Šio susidūrimo metu susiformavo Žemės planeta, asteroidų žiedas ir kometos. Po pirmo susidūrimo Nibiru mėnulis padalino Tiamat į dvi dalis. Antro susidūrimo su pačia Nibiru metu viena iš dalių virto asteroidų žiedu. Kita, kliudyta jos mėnulio, buvo nustumta į naują orbitą ir tapo Žeme.
Ši teorija sunkiai derinasi prie dabartinio mažo Žemės orbitinio ekscentriciteto.
Anot Z. Sitchin, Nibiru buvo technologiškai pažangios ir į žmones panašios nežemiškos rasės buveinė. Jis prilygina šią rasę šumerų mitologijos dievybėms Anunnaki, o Hebrajų Biblijoje – būtybėms Nephilim. Jis aiškina, jog ji pirmą kartą Žemėje pasirodė prieš 450 000 metų ir ieškojo naudingų iškasenų, ypač aukso, kurį rado ir iškasė Afrikoje. Sitchin tiki, jog Anunnaki genų inžinerijos pagalba iš jų genų ir Homo erectus sukūrė Homo sapiens kaip vergus, dirbančius jų aukso kasyklose. Nibiru labai panaši į mūsų Žemę, nes ten taip pat yra vanduo ir žemė ir net apsireiškiusi gyvybė.
Taip pat skaitykite
Planeter foreslået i religion og ufologi Planetary objects proposed in religion, astrology, ufology and pseudoscience